L 302/80
BG
Официален вестник на Европейския съюз
22.11.2022 г.
Еквивалентите на мрежа AAN се монтират непосредствено върху заземителната повърхност.
Корпусите на екви­ валентите на мрежа AAN се свързват със заземителната повърхност (ALSE) или със защитното заземяване (OTS, напр. заземителен прът).
Към измервателния порт на всеки еквивалент на мрежа AAN се свързва товар, равен на 50 Ω.
Ако се използва зарядна станция, не се изисква използването на еквиваленти на мрежа AAN за портовете за сигнализация/управление и/или за кабелните мрежови портове.
Линиите за местна/частна комуникация между превозното средство и зарядната станция се свързват към съответното оборудване от страната на станцията за зареждане така, че да работят, както е проектирано.
Ако се емулира комуникация и наличието на AAN възпрепятства правилната комуникация, не следва да се използва AAN.
2.4.4.
Кабелен сноп за зареждане / за местна/частна комуникация Кабелният сноп за зареждане / за местна/частна комуникация трябва да е разположен в права линия между еквивалентите на мрежа (AMN / DC-charging-AN / AAN) и щепселната кутия за зареждане на превозното средство и да се подвежда перпендикулярно към надлъжната ос на превозното средство (вж. фигура 3е и фигура 3ж).
Проектната дължина на кабела от еквивалентите на мрежа AMN до превозното средство трябва да бъде 0,8 (+0,2/ -0) m.
При по-дълъг кабел излишната дължина се набира до „сгънато състояние във формата на Z“ с широчина под 0,5 m.
Ако е непрактично да се направи това поради плътността или твърдостта на кабелния сноп или защото изпитването се извършва в инсталация на ползвателя, разположението на излишния сноп се отбелязва точно в протокола от изпитването.
Кабелният сноп за зареждане / за местна/частна комуникация от страната на превозното средство трябва да виси вертикално на разстояние 100 mm (+200/-0 mm) от каросерията на превозното средство.
Целият кабелен сноп трябва да е разположен върху непроводящ материал с малка относителна диелектрична проницаемост (диелектрична константа) (εr ≤ 1,4), на височина 100 mm (±25 mm) над заземителната повърхност (ALSE) или пода (OTS).
3.
Базова точка
3.1.
За целите на настоящото приложение базовата точка е точката, в която трябва да се измери напрегнатостта на полето.
Тя се определя, както следва:
3.2.
За превозни средства от категориите M, N, O, T, R и S в съответствие със стандарт ISO 11451-2
3.3.
За превозни средства от категория L:
3.3.1.
най-малко на 2 m хоризонтално от фазовия център на антената или най-малко на 1 m вертикално от излъч­ ващите елементи на системата на предавателна линия (СПЛ);
3.3.2.
върху осевата линия на превозното средство (равнината на надлъжна симетрия);
3.3.3.
на височина 1,0 ± 0,05 m над равнината, на която е разположено превозното средство, или на 2,0 ± 0,05 m, ако минималната височина на тавана на което и да е превозно средство от моделната гама превишава 3,0 m;
3.3.4.
или на 1,0 ± 0,2 m зад вертикалната осева линия на предното колело на превозното средство (точка C на фигура 1 от допълнение 1 към настоящото приложение) в случай на триколесни превозни средства; или на 0,2 ± 0,2 m зад вертикалната осева линия на предното колело на превозното средство (точка D на фигура 2 от допълнение 1 към настоящото приложение) в случай на двуколесни превозни средства.